**פרק רביעי: להתחיל מחדש**

**מבנה הפרח**

**⏴ במבט חדש לכיתה ג**

**היקף יחידת הלימוד:** 1 – 2 שיעורים

**עמודים:** 132 - 135

# מטרות

* לזהות את איברי הפרח.
* להשוות בין הפרחים ולתאר את הדומה ואת השונה בין הפרחים.

**מהלך השיעור (ראו בעמודים הבאים).**

# מהלך השיעור:

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו עוסקת בהכרות עם אברי הפרח.  קוראים את סיפור האירוע שבעמוד 132 שואלים ומקיימים דיון:   * מאיזה איבר של הצמח מתפתחים הפירות והזרעים? * כיצד נוכל לדעת שזהו האיבר ממנו מתפתחים הפירות? הציעו דרך להוכיח את טענתכם.   התפתחות פירות מתוך הפרחים מפתיעה את הלומדים אשר לא ערכו מעקב רציף אחר תהליך התפתחות צמחים. לומדים רבים רואים בפרח איבר המשמש לקישוט ולנוי או איבר המספק מזון לחרקים, ואינם מודעים לתפקודו העיקרי – יצירת זרעים והתרבות. מטרת הסיפור והשאלות שמוצגות בו היא לחשוף את תפיסותיהם של הלומדים בהקשר זה. |
| התנסות | מבצעים את המשימה **מבנה הפרח**, עמודים 134 - 135,  במשימה חוקרים התלמידים את מבנה הפרח באמצעות תצפית והמידעון **אברי הפרח** שבעמוד 135  המידעון והאיור המלווים את המשימה נועדו להבנות תשתית מושגית בסיסית הנחוצה לזיהוי ושיום של איברי הפרח. דרך מוחשית מומלצת לזיהוי איברי הפרח היא פירוק הפרח לחלקיו. רצוי מאוד להנחות את הלומדים לפרק את הפרחים מן החוץ כלפי פנים: מסירים תחילה את עלי הגביע, אחר כך את עלי הכותרת, אחר כך את האבקנים ולבסוף את העֱלי.  בסיום הפעילות מסכמים את המידע: אילו איברים משותפים יש לכל הפרחים ובמה הפרחים שונים זה מזה. מסיכום המשימה עולות הנקודות הבאות: לרוב הפרחים יש אותם איברים, אך הם נבדלים זה מזה בצורה, בצבע, בגודל, במספר האבקנים, במספר העֲלָיִים ועוד; בפרחים רבים עלי הכותרת צבעוניים; ברוב הפרחים עלי הגביע ירוקים.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים), לספר הדיגיטלי, עמוד 135,   פעילות אברי הצמח. בפעילות זו התלמידים גוררים את שמות אברי הפרח לתרשים ומתאימים בין איבר לתיאורו.   * להוראה מפורשת/לתרגול של המיומנות **תכנון התצפית** מומלץ לפנות לאתר מט"ר. |
| המשגה | קוראים את המידע שבתבנית **היודעים אתם ש הַשְפָּעַת אורך יום על פריחה** עמוד 135. קטע המידע מעשיר את הידע על הבדלים בין צמחים במספר השעות הדרושות להם כדי לפרוח.  מבצעים את המשימה בתבנית **חושבים מדע**, עמוד 134, קוראים את קטע המידע ועונים על השאלות.  התבנית **חושבים מדע** מדגישה את התצפית ככלי חשוב לאיסוף מידע במדע. יש להדגיש את החשיבות שיש לשימוש באמצעים טכנולוגיים (מגדלת, משקפת) בהגברת יכולתנו לאסוף מידע. |
| יישום | מכינים מצגת: הוכיחו והציגו באמצעות מצגת את העיקרון **אחידות ושוני בטבע** בנושא פרחים.  עונים על שאלה 1 בתבנית **במבט חוזר** שבעמוד 147.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים), למשימות הדיגיטליות:   **דם המכבים האדום**. המשימה עוסקת בסיפורו של הצמח דם המכבים על פי המורשת ומתמקדת במבנה התפרחת (הרחבה למשפחת המורכבים) ובהיותו צמח מוגן.  **כלניות אדמדמות חינניות.** המשימה עוסקת בהיכרות ובהשוואה בין כלניות אדומות ושאינן אדומות וכן באבחנה בין סוגי צמחים שונים בעלי פריחה אדומה.  **אירוס- סמל החברה להגנת הטבע.** המשימה עוסקת בצמח האירוס (בדגש על הפרח) שנבחר להיות הסמל של החברה להגנת הטבע.   * מוצע להכנס **לאתר מטר** למשימה **הפצת פירות וזרעים** להרחבה בנושא זה. |
| סיכוםורפלקציה | כיצד סייעה התצפית על איסוף מידע על מבנה הפרח?  על מה הקפדת בזמן ביצוע התצפית?  הסבר/י כיצד הגעת להכללה: הפרחים דומים זה לזה, וגם שונים זה מזה?.  מה חידש לך השיעור?  מה סקרן אותך היום בשיעור? מה היה מפתיע?  אילו שאלות נוספות מתעוררות אצלך בעקבות השיעור? |